औसतन दिन रात दोनों में ही आठ मील प्रति गंटे का हिसाब रखा जाता जिससे दक्षिणी चीन में सप्ताह भर में तथा युन्नान में बारह दिन में पहुंचना संभव हो जाता। ऐसे अवसर भी होते जब इससे भी तेज पहंचना आवश्यक होता। तब इससे भी तेज गति की आवश्यकता होती। मसलन विद्रोह हो जाने की स्थिति में। मंगोलों ने इसके लिए भी व्यवस्थाएं की ताकि तेज गति सेसंदेश पहुंचाया जा सके जितनी जल्दी आज मोटर द्वारा पहुंचाया जाता है। तीन मील वाली चौकियों पर धावकों के अलावा कुछ घोड़े भी सवारों के साथ जीन कसे तैयार रहते थे। परवाना एक चौकी से दूसरी चौकी तक हर मुमकिन उस गति से भेजा जाता जिस अधिकतम गति पर घोड़े भाग सकते। घुड़सवार घंटियां साथ लेकर चलते ताकि घोड़ा बदलने में वक्त न लगे। रात दिन आदमियों को और घोड़ों को बदलते जाने के क्रम से परवाना चौबीस घंटों में चार सौ मील का फासला तय कर लेता था यानी करीब सातसौ किलोमीटर। यह दूरी और समय आज के ज़माने के हिसाब से भी कम नहीं है। जारी....
वैसे तो इतिहास से एलर्जी रही है पर ऐसे पढ़ पा रहा हूं. मजा आया और जानकारी पढ़ कर.
अजित भाई, मेरे शहर सागर का टालमी के आगर से क्‍या संबंध है कुछ बता सकेंगे क्‍या? इस विषय में कुछ ठोस जानकारी की तलाश कर रहा हूं.विस्‍तृत चर्चा करना चाहता हूं.
हमेशा की तरह जानकारी से परिपूर्ण लेख । क्या बात है मंगोलों के डाकियों की ।
बिल्कुल नयी जानकारी है। शुक्रिया।